OpenLLM-France/wikimedia huggingface dataset:
# Stromateidae

Stromateidae arrain pertziformeen familietako bat da.

## Genero eta espezieak

FishBasek 15 espezie dituela dio, baina ITISen arabera 17 dira:
* Pampus generoa (Bonaparte, 1834):
** Pampus argenteus (Euphrasen, 1788)
** Pampus chinensis (Euphrasen, 1788)
** Pampus cinereus (Bloch, 1795)
** Pampus echinogaster (Basilewsky, 1855)
** Pampus minor (Liu y Li, 1998)
** Pampus punctatissimus (Temminck y Schlegel, 1845)
* Peprilus generoa (Cuvier, 1829):
** Peprilus alepidotus (Linnaeus, 1766)
** Peprilus burti (Fowler, 1944)
** Peprilus medius (Peters, 1869)
** Peprilus ovatus (Horn, 1970)
** Peprilus paru (Linnaeus, 1758)
** Peprilus simillimus (Ayres, 1860)
** Peprilus snyderi (Gilbert y Starks, 1904)
** Peprilus triacanthus (Peck, 1804)
* Stromateus generoa (Linnaeus, 1758):
** Stromateus brasiliensis (Fowler, 1906)
** Stromateus fiatola (Linnaeus, 1758)
** Stromateus stellatus (Cuvier, 1829)
Hona hemen zenbait generoen bilakaera:

## Erreferentziak

* ↑ Nelson, Joseph S.. (2006). Fishes of the World. John Wiley & Sons, Inc, 232 or. ISBN 0-471-25031-7..
* ↑ www.fishbase.org
* ↑ (Ingelesez) Stromateidae. Integrated Taxonomic Information System.
* ↑ Sepkoski, Jack. (2002). «A compendium of fossil marine animal genera» Bulletins of American Paleontology 364: 560..

## Kanpo estekak

* Datuak: Q1283115
* Multimedia: Stromateidae / Q1283115
* Espezieak: Stromateidae
# Stromboli

Stromboli (sizilieraz: Struògnuli, antzinako grezieraz: Στρογγύλη, Strongulē) Tirreniar itsasoan dagoen uhartea da, barruan Italiako hiru sumendietako bat duena. Stromboli Eoliako uharteetan, Siziliako iparraldean dagoen sumendi-uhartedian, dago kokaturik. Jatorrizko uhartearen izena greziarra da: Στρογγυλή, bere itxura biribila eta sabeldua zelako.
Stromboli geruza-sumendiak 924 m altuera du. Tontorrean hiru krater aktibo ditu. Bere ezaugarri nagusia Sciara del Fuoco (euskaraz: "Suaren ibaia") izeneko sakonunea da.
Stromboli turismorako ikuskizun bihurtu da, azken erupzio arriskutsua 1930ean gertatu zen eta. Azken erupzioa 2019ko abuztuaren 28an hasi zen.

## Kanpo estekak

* Datuak: Q131148
* Multimedia: Stromboli / Q131148
# Stromatitica

Stromatitica Cosmopterigidae familiako tximeleta genero bat da. Bere espezie tipoa Stromatitica chrysanthes da.

## Espezieak

| Espeziea | Irudia | Egoera |
| Stromatitica chrysanthes | | daturik gabe |

## Kanpo estekak

* Datuak: Q7624352
* Espezieak: Stromatitica
# The River Wild

The River Wild (euskaraz Ibai Basatia) 1994ko Curtis Hanson estatubatuar zinema zuzendariaren suspeense filma bat da. Meryl Streep, Kevin Bacon, David Strathairn, Benjamin Bratt, John C. Reilly eta Joseph Mazzello aktoreek antzeztu zuten.
Nahiz eta filma Idahon girotua egon, Montana eta Oregonen filmatu zen.

## Argumentua

Oharra: Atal honek istorio osoa edo amaiera argitzen du.
Gail eta Tom Hartman (Meryl Streep eta David Strathairn) krisian dauden Bostongo senar-emazte helduak dira. Haien Roarke semearen (Joseph Mazzello) urtebetetzea iristear dagoenez Idahoko ibai laister batean rafting jeitsiera batekin ospatzea erabaki dute, honela hiruek batera egingo duten ekintza honen bidez senar-emazteek ere heuren harremana berbideratzeko aukera aprobetxti nahi dutelarik. Gail rafting egiten guztiz trebea den emakumea da, ibai hau maiz jeitsi baitu eta bertako arriskugune eta korronte bizi guztiak ezagutzen baiditu, aldiz, Tom lanbidez arkitektua eta naturarekin harreman handirik izan ez duen ohiko hiritarra da. Halere, laisterrera familiak ustekabeko arrisku ezezagun batekin topo egingo du...
Hartmandarrak banketxe bat ohostu berri duten bi gaizkileekin topo egingo dute, Wade (Kevin Bacon) izaera hotz eta azpijokozalea duen psikopata hiltzailea eta Terry (John C. Reilly). Bi gaizkileek ibaia jeitsi eta haien atzetik dituzten poliziak sahiestu asmoz familia osoa bahituko dute. Gailek bai baia nahiz bahitzaileei aurre eginez bere familia eta beraren bizitzak salbatu ahal izateko duen kemen guztia erakutsi beharko du.

## Aktoreak

* Meryl Streep: Gail Hartman
* Kevin Bacon: Wade
* David Strathairn: Tom Hartman
* Joseph Mazzello: Roarke Hartman
* John C. Reilly: Terry
* Benjamin Bratt: Johnny rangerra
* Elizabeth Hoffman: Gailen ama
* Diane Delano: rangerra
* William Lucking: Frank
* Paul Cantelon: biolinjolea
* Glenn Morshower: polizia
* Stephanie Sawyer: Willa
* Victor H. Galloway: Gailen aitar
* Thomas F. Duffy: 2. rangerra

## Kanpo estekak

* Wild River filmaren IMDBko fitxa irakurgai (Ingelesez)
* Datuak: Q451630
# The Road

The Road (Errepidea) 2006an argitaratutako zientzia fikziozko eleberria da, 2007an Pulitzer saria jaso zuena. Argumento postapokaliptikoa du. Egilea Cormac McCarthy estatubatuarra da. McCarthyk beste eleberri ezagunak argitaratu ditu, esaterako, No Country for Old Men (Ez da zaharrentzako herria) (2005). 2009an John Hillcoatek The Road zinemara eraman zuen.

## Beste sariak

* 2006an: James Tait Black Memorial Prize
* 2006an: National Book Critics Circle Award sariaren finalista.

## Argumentua

Oharra: Atal honek istorio osoa edo amaiera argitzen du.
Eleberrian aipatzen ez den kataklismo baten ondorioz Lurra eta zibilizazioa txikituta daude. Paisaia erretako basoak dira. Testuinguru horretan aita eta semea aurrera ateratzen saiatzen dira oso ondo zer den ez dakiten bila. Bidean gertaera desberdinak pairatuko dituzte: eraso nuklearrentzako babesleku batean ezkutatuko dira, gizaki kanibalengandik ihes egingo dute eta nonahi txikizioa ezagutuko dute. Amaieran aita hiltzen dute baina semea zibilizatua dirudien talde baten eskuetan geldituko da.

## Eleberria zineman

2009an John Hillcoat zuzendariak izenburu berarekin zinemara eraman zuen liburu hau. Estrenaldia Estatu Batuetan azaroaren 25ean izan zen. Protagonistak Viggo Mortensen aita bezala, eta Kodi Smit-McPhee semea bezala. Filmak 66. Veneziako Mostran leihatu zuen.

## Erreferentziak

* ↑ The National Book Critics Circle 2006 finalists

## Kanpo estekak

* (Ingelesez): The Washington Posten argitaratutako komentarioa.
* Datuak: Q1140295
# The Road to Glory

The Road to Glory (euskaraz Loriarako Bidea), 1936ko Howard Hawks estatubatuarrak zuzendutako gerra drama film bat da. Fredric March, Warner Baxter, Lionel Barrymore eta June Lang aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Lehen Mundu Gerra (1914-1918), Frantziako Armadaren gerra fronteko luebakiak, gatazka denboran luzatzen den heinean soldaduak hiltzen jarraitu eta beste batzuek ordezkatzen dituzte, ondorioz Michel Denet (Fredric March) teniente arduragabea gero eta gizaseme ilunagoa bihurtuz doa. Gainera, Monique (June Lang) erizainaz maitemindua dago eta haren amodioarengatik Paul La Roche (Warner Baxter) kapitainarekin lehiatu beharko da.

## Aktoreak

* Fredric March: Michel Denet tenientea
* Warner Baxter: Paul La Roche kapitaina
* Lionel Barrymore: Papa La Roche / Morin kaporala
* June Lang: Monique La Coste
* Gregory Ratoff: Errusiar sarjentua
* Victor Kilian: Sarjentu garaia
* Paul Stanton: Kapitaina
* John Qualen: Zauridun soldadua
* Julius Tannen: Tannen tenientea
* Theodore von Eltz: Maiorra
* Paul Fix: Bigarren boluntarioa
* Leonid Kinskey: Soldadua
* Jacques Lory: Courier
* Jacques Vanaire: Doktorea
* Edythe Raynore: Erizaina
* George Warrington: Jean Dulac

## Kanpo loturak

* IMDBko fitxa irakurgai (Ingelesez)
# The Roaring Twenties

The Roaring Twenties (euskaraz 1920ko Hamarkada Zalapartatsua) 1939ko Raoul Walsh estatubatuar zinema zuzendariaren drama-polizia-mafia filma bat da. Bertan, James Cagney, Priscilla Lane, Humphrey Bogart eta Gladys George aktoreek antzeztu zuten.
Filma hau gangster filmen generoko klasiko handienetakoa da.
James Cagney aktoreak bere ibilbidean zehar hain ohikoa zen gizaseme gogorraren papera antzeztu zuen, hain zuzen ere gangster kalekume gupidagabea, aldiz, garai honetan Humphrey Bogart aktorea oraindik bigarren mailako aktorea zen, handik urte gutxira Hollywoodeko izar klasiko handienetakoa bilakatuko zelarik. Bi aktoreek elkarrekin lan egin zuten hirugarren filma izan zen.

## Argumentua

Oharra: Atal honek istorio osoa edo amaiera argitzen du.
Filma honetako hiru protagonistak Lehen Mundu Gerrako guduzelaiko luebaki batean elkar ezagutzen duten hiru estatubatuar dira: Eddie Bartlett (James Cagney), George Hally (Humphrey Bogart) eta Lloyd Hart (Jeffrey Lynn), Alemaniaren errendizio ostean AEBtara itzuli eta bakoitzak bizian modu ezberdinetan aurrera egingo du. 1920ko hamarkadan Lege Lehorra ezarri bezain azkar gizartean bortizkeria nagusi egingo da, hiru lagunetako bakoitza legearen alde baten eta bestean ipiniz, istorioa 1929ko kraxarekin amaituko delarik.

## Aktoreak

* James Cagney: Eddie Bartlett
* Priscilla Lane: Jean Sherman
* Humphrey Bogart: George Hally
* Gladys George: Panama Smith
* Jeffrey Lynn: Lloyd Hart
* Frank McHugh: Danny Green
* George Meeker: Harold Masters
* Paul Kelly: Nick Brown
* Elisabeth Risdon: Sherman andereinoa
* Ed Keane: Henderson
* Joe Sawyer: Sarjentua
* Joseiph Crehan: Michaels
* Abner Biberman: Lefty

## Iruditegia

* James Cagney eta Humphrey Bogart.
* Humphrey Bogart, James Cagney eta Jeffrey Lynn.

## Kanpo estekak

* The Roaring Twenties filmaren iragarkia ikusgai. Youtube.com (Ingelesez)
* The Roaring Twenties filmaren IMDBko fitxa irakurgai (Ingelesez)
* Datuak: Q1219927
* Multimedia: The Roaring Twenties (film) / Q1219927
# The Riverboat Song

The Riverboat Song (euskaraz: «Ibai-ontziaren Abestia») Ocean Colour Scene ingeles rock musika taldearen abesti bat da. 1996an Moseley Shoals diskoaren barnean argitaratu zuten.
Abesti honek Led Zeppelin ingeles rock musika taldearen Four Sticks abestiaren eragin handia du.

## Kanpo estekak

* The Riverboat Song abestia entzungai. Youtube.com (Ingelesez)
* Datuak: Q7761034
# The Road (2009ko filma)

The Road (euskaraz Errepidea) 2009ko John Hillcoat australiar-kanadar zinema zuzendariak zuzendutako drama film post-apokaliptiko bat da. Pulitzer Saria irabazi zuen Cormac McCarthy idazlearen 2006ko izenburu berdineko eleberrian oinarritua dago. Viggo Mortensen, Kodi Smit-McPhee, Robert Duvall, Charlize Theron eta Guy Pearce aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Lurra negu latz eta etengabe batean eta gizateria desagertzear jarri duen hondamendi apokaliptiko baten ondoren, izenik gabeko gizon batek (Viggo Mortensen) eta bere semeak (Kodi Smit-McPhee) bizirauteko ahaleginak egiten dituzte. Beren Amerikako hego kostalderako bidaian zehar zer jan eta non lo bila dabiltz, baina baita bidelapurren eta kanibalen jazarpena ekiditen ere. Bidai guztian zehar, aita semeari balore moralak eta nola biziraun irakasten saiatuko da, jada inongo batasun eta itxaropenik ez duen gizarte bat nagusi den mundu batean.

## Aktoreak

* Viggo Mortensen: Gizona
* Kodi Smit-McPhee: Mutikoa, Gizona eta Emakumearen semea
* Charlize Theron: Emakumea, Gizonaren emaztea
* Robert Duvall: Gizon Zaharra
* Guy Pearce: Beteranoa
* Molly Parker: Emakumea, Beteranoaren emaztea
* Michael Kenneth Williams: Lapurra
* Garret Dillahunt: Taldekidea

## Kanpo estekak

* IMDBko fitxa irakurgai (Ingelesez)
* Datuak: Q738052
* Multimedia: The Road (2009 film) / Q738052
# The Road to El Dorado

The Road to El Dorado (euskaraz El Doradorako Bidea), 2000ko Don Paul eta Eric Bergeron zuzendarien abenturazko musikal animazio film bat da. DreamWorks estudioek ekoitzi zuten. Kevin Kline, Kenneth Branagh, Rosie Perez, Armand Assante eta Edward James Olmos aktoreek ahotsez bikoiztu zuten. Soinu banda Hans Zimmer eta John Powell musikagileek konposatu zuten.

## Argumentua

Oharra: Atal honek istorio osoa edo amaiera argitzen du.
1519, Espainiako Erresuma. Tulio (Kevin Kline) eta Miguel (Kenneth Branagh) erdipurdiko iruzurgileen eskuetara El Doradoko altxorraren mapa iritsi da, joko apustu bat irabazi izanaren ordainetan. Beren iruzurren ondorioz zaindariengadik ihesi kupela batzuetan ezkutatu eta kupelak Hernán Cortésen (Jim Cummings) Mexikorako espedizioaren itsasontzira igoak izango dira. Honela, bi iruzurgileek hiri mitikora heldu eta bertako aberastasunak bereganatzeko gorabehera eta abentura ugari biziko dituzte.

## Aktoreak

* Kevin Kline: Tulio
* Kenneth Branagh: Miguel
* Rosie Perez: Chel
* Jim Cummings: Hernán Cortés, espainiar konkistatzailea
* Armand Assante: Tzekel- Khan, Txibtxar apaiz nagusia
* Edward James Olmos: Tannabok, Txibtxar buruzagia
* Tobin Bell: Zaragoza
* Frank Welker: Altivo, zaldia
* Duncan Marjoribanks: Morroia
* Jeff Bennett: Monopolioaren gizona
* Jennifer Seguin: Atsoa
* Jerry Orbach: Agurea
* Elton John: Abeslaria

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q866358
* Multimedia: The Road to El Dorado / Q866358
# The Road to santiago

The Road to Santiago (euskaraz Donejakue bidea) Oysterband ingeles folk musika taldearen abesti bat da. 1993an Holly Bandits diskoaren barnean kaleratu zuten.

## Kanpo estekak

* The Road to Santiago abestia entzungai (Ingelesez)
* Datuak: Q12267951
# The Robe (filma)

The Robe (euskaraz Tunika) 1953ko Henry Koster alemaniar zinema zuzendariaren epika filma bat da. Lloyd Douglas idazlearen izenburu berdineko The Robe eleberrian oinarrituta dago. Richard Burton, Jean Simmons, Victor Mature eta Michael Rennie aktoreek antzeztu zuten.
Bost Oscar Sarietarako izendapenak jaso eta irabazi zituen: Zuzendaritza artistiko onenaren Oscar Saria (Lyle Wheeler, George Davis, Walter M. Scott eta Paul S. Foxeta) eta Jantzi-diseinu onenaren Oscar Saria (Charles LeMaire eta Emile Santiago). Film onenaren Urrezko Globo Saria - Drama ere irabazi zuen.

## Argumentua

Oharra: Atal honek istorio osoa edo amaiera argitzen du.
Martzelo Gallio (Richard Burton) etorkizunean enperadorea bilakatuko den Kaligula (Jay Robinson) erromatar senatariarekin Demetrio (Victor Mature) greziar esklaboa erosteko lehia eta biek Diana (Jean Simmons) ederraz maiteminduak daudenez elkar etsaituko dira. Kaligula, Tiberio (Ernest Thesiger) enperadorearen hiloba denez, haren bidez Martzelo Erromatik Judea erromatar probintzia gatazkatsua den Jerusalen hiriburuko gotorlekura komandante gisa lekualdatu dezaten lortiko du. Bertan, Jesus Nazaretekoaren gurutziltzatzearen ardura izango du, gertakari honek ber bizitza behin betiko aldaraziko dio, hura hiltzorian dagoela eta haren gurutzearen oinean dagoela, beste erromatar batzuekin Kristoren apustuan irabaziko du. Bere kontzientziarekin borrokatu ondoren, kristau bilakatu eta San Petri (Michael Rennie) eta orain lagun duen Demetriorekin batera ebanjelio irakasten hasiko da, azken honen bizia salbatzeko Kaligula beldurgarriaren aurrean bere bizitza sakrifikatuko du.

## Kanpo estekak

* The Robe filmarn IMDBko fitxa irakurgai (Ingelesez)
* Datuak: Q1139023
* Multimedia: The Robe (film) / Q1139023
# The Meadows (Florida)

The Meadows Ameriketako Estatu Batuetako erroldak esleitutako leku bat da. Sarasota konderrian dago, Florida estatuan. 5.037 biztanle ditu, 5,965291 kilometro koadroko azaleran banatuta.

## Ikus, gainera

* Sarasota konderria

## Kanpo estekak

* Datuak: Q2570555
# The Master of Ballantrae (filma)

The Master of Ballantrae (euskaraz Ballantraeko Jauna) 1953ko William Keighley estatubatuar zinema zuzwndariaren abenturazko filma bat da. Robert Louis Stevenson eskoziar idazlearen Ballantraeko premua eleberrian oinarrituta dago. Bertan, Errol Flynn, Roger Livesey, Anthony Steel, Beatrice Campbell eta Yvonne Furneaux aktoreek antzeztu zuten.
Filma Eskozian girotua dago, izen berdineko Ballantrae herrian. Halere, herrialde hartan dagoen Eilean Donan gaztelua, Kornualles eta Eskoziako Lur Garaietan filmatu zen, aldiz, piraten eszenak Siziliako Palermo hirian filmatuak izan ziren.

## Argumentua

Oharra: Atal honek istorio osoa edo amaiera argitzen du.
Eskozia, XVIII. mendea, Jakobiten matxinada garaia. Ingalaterrako tronuaz jabetzeko borrokan bi erregegai daude: bata, Hannover etxeko Jurgi II.a Erresuma Batukoa, eta bestea Estuardo etxeko Karlos Eduardo Estuardo printzea.
Jamie Durrisdeer (Errol Flynn) Ballantrae Jaurerriko eskoziar oinordekoa da. Estuardotarren aldekoa, borroka eta abenturazalea, Jamiek eskoziar jakobita gudarostearekin batera Cullodengo guduan ingelesen aurka borrokatuko da, baina ingelesek garaitu eta Eskozia osoaz jabetuko dira. Orain Jamie agintari berrien jomugan dago, Jessie izeneko maitale jeloskor batek Jamie salatu eta honek ozta-ozta bere jarraitzaileengandik ihes egitea lortuko du, baina ihesaldian zauriturik mendian ezkutatuko da. Halere, zauriak baino, Jamie bere anaia Henryk (Anthony Steel) sumintzen du, jaurerria eta bere emaztegai Alisonen (Beatrice Campbell) truk ingelesei saldu baidu... Burke (Roger Livesey) irlandar kolonela eta adiskideari esker Jamiek Eskoziatik ihes egitea lortuko du.
Jada erbestean, piratekin hainbat abentura izan ondoren, Jamie espainiar galeoi batetaz jabetu eta sorterrira itzuliko da. Ballantraen ingelesek Jamie eta Burke atzeman eta atxilotuak izango dira. Baina Henryk bere anaiarekiko traizioa onartu eta ihes egiten lagunduko die. Azkenean, Jamiek bere anaiari atzerrian lortutako espainiar bitxien zati bat eta Ballantrae jaurerria bera eman eta Burke eta Allisonekin batera Ameriketara joango da.

## Aktoreak

* Errol Flynn: Jamie Durrisdeer
* Roger Livesey: Francis Burke kolonela
* Anthony Steel: Henry Durrisdeer
* Beatrice Campbell: lady Alison
* Yvonne Furneaux: Jessie Brown
* Felix Aylmer: lord Durrisdeer
* Mervyn Johns: MacKellar
* Charles Goldner: Mendoza
* Ralph Truman: Clarendon maiorra
* Francis de Wolff: Matthew Bull
* Jacques Berthier: Arnaud
* Moultrie Kelsall: MacCauley kapitaina
* Gillian Lynne: Marianne

## Kanpo estekak

* The Master of Ballantrae filmaren IMDBko fitxa irakurgai (Ingelesez)
* Datuak: Q659930
# The Matrix

The Matrix (euskaraz Matrizea) 1999ko Wachowskitarren zientzia-fikziozko filma da. Bertan, Keanu Reeves, Laurence Fishburne, Carrie-Anne Moss eta Hugo Weaving aktoreek antzeztu zuten.
Filma bertan agertzen den bala efektuari (bullet time) esker ospetsu bilakatu zen. Bestalde, bere arrakastaren ondorioz, bi jarraipen izan zituen: The Matrix Reloaded (2003) eta The Matrix Revolutions (2003).
Wachowskitarrak Ghost in the Shell (1995) animaziozko manga filmean oinarritu ziren.
Lau Oscar Sari irabazi zituen: Muntatze onenaren Oscar Saria, Soinu onenaren Oscar Saria, Soinu edizio onenaren Oscar Saria eta Efektu berezi onenen Oscar Saria.

## Argumentua

Bi errealitate daude: bata, egunero bizi duguna; bestea, haren atzean ezkutatzen dena. Bata ametsa da; bestea, The Matrix (Matrizea). Benetazkoa zirudien ametsik inoiz izan al duzu? Neo (Keanu Reeves) Matrizeari buruzko egia bilatzen ari da, marmarioetan entzun duen zer edo zer, misteriotsu eta ezezaguna. Zerbaitek bizitza modu pentsaezin eta ilunean kontrolatzen diolakon dago Neo. Zer da Matrizea? Haren ustez, Morpheus (Laurence Fishburne) kondairaren bidez bakarrik ezagutzen duen pertsona bat dela uste du, munduko gizonik arriskutsuentzat jotzen den pertsona ezkutua, eta hark gura duen erantzuna eman behar dio.

## Aktoreak

* Keanu Reeves: Neo
* Carrie-Anne Moss: Trinity
* Laurence Fishburne: Morpheus
* Hugo Weaving: Smith agentea
* Joe Pantoliano: Cypher
* Gloria Foster: Oracle
* Marcus Chong: Tank
* Belinda McClory: Switch
* Anthony Ray Parker: Dozer
* Julian Arahanga: Apoc
* Matt Doran: Mouse
* Paul Goddart: Brown agentea
* Robert Taylor: Jones agentea
* Bill Young: tenientea

## Ikus gainera

* The Matrix Reloaded (2003)
* The Matrix Revolutions (2003)
* Pilula gorria eta pilula urdina

## Kanpo estekak

* The Matrix filmaren IMDBko fitxa irakurgai (Ingelesez)
* Filmaren webgune ofiziala (Ingelesez)
* Datuak: Q83495
* Multimedia: The Matrix / Q83495
# The Matrix Reloaded

The Matrix Reloaded 2003ko Wachowskitarrek zuzendu eta idatzitako zientzia-fikziozko eta akziozko film bat da. Matrix Trilogia ostanze duten hiru filmetako bat da, gainontzeko biak The Matrix (1999) eta The Matrix Revolutions (2003) dira. Keanu Reeves, Laurence Fishburne, Carrie-Anne Moss, Hugo Weaving, Jada Pinkett Smith eta Gloria Foster aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Neo, Morpheus, Trinity (Keanu Reeves, Laurence Fishburne eta Carrie-Anne Moss) eta gainontzeko eskifaiak Gizateria heuren morroi bilakatu duten makinen aurkako borrokan jarraitzen dute. Orain gizaki gehiago esnatuak izan eta benetazko munduan bizitzen saiatzen ari dira. Askatutako gizkien kopurua handiagotuz doan heinean gudulekua Sionera hurbilduz joango da, munduko azken benetazko hiria eta gizateriaren erresistentziaren gotorlekua. Eta denboraz eskas dabiltz, oso eskas...

## Aktoreak

* Keanu Reeves: Neo
* Laurence Fishburne: Morpheus
* Hugo Weaving: Smith agentea
* Carrie-Anne Moss: Trinity
* Jada Pinkett Smith: Niobe
* Gloria Foster: Orakulua
* Harold Perrineau: Link
* Monica Bellucci: Persephone
* Lambert Wilson: Merovingiarra
* Randall Duk Kim: Sarraigilea
* Harry Lennix: Lock komadantea
* Anthony Zerbe: Hamann kontseilaria
* Nona Gaye: Zee
* Helmut Bakaitis: Arkitektoa
* Neil eta Adrian Rayment: Bikiak
* Daniel Bernhardt: Johnson agentea
* Collin Chou: Seraph
* Ian Bliss: Bane
* Leigh Whannell: Axel
* Gina Torres: Cas
* Nathaniel Lees: Mifune kapitaina
* Roy Jones, Jr.: Ballard kapitaina
* David A. Kilde: Jackson agentea
* Matt McColm: Thompson agentea
* Cornel West: West kontseilaria
* Steve Bastoni: Soren kapitaina
* Anthony Wong: Mamua
* Clayton Watson: Mutikoa
* Tiger Chen: Merovingiar Erronina

## Ikus gainera

* The Matrix (1999)
* The Matrix Revolutions (2003)

## Kanpo estekak

* The Matrix Reloaded filmaren iragarkia ikusgai. Youtube.com (Ingelesez)
* The Matrix Reloaded filmaren IMDBko fitxa irakurgai (Ingelesez)
* Datuak: Q189600
* Multimedia: The Matrix Reloaded / Q189600
# The Matrix Resurrections

The Matrix Resurrections (euskaraz Matrizea Berpizkundeak, 2021eko Lana Wachowski estatubatuarrak zuzendutako zientzia-fikzio eta ekintza film bat da. Keanu Reeves, Carrie-Anne Moss, Yahya Abdul-Mateen II, Jessica Henwick, Jonathan Groff, Neil Patrick Harris, Priyanka Chopra Jonas eta Jada Pinkett Smith aktoreek antzeztu zuten.
The Matrix (1999), The Matrix Reloaded (2003) eta The Matrix Revolutions (2003) aurrekariak dauzka.

## Argumentua

Oharra: Atal honek istorio osoa edo amaiera argitzen du.
The Matrix Revolutions filmeko gertaerak jazo eta hogei urtera, Neok (Keanu Reeves) San Frantzisko hirian Thomas A. Anderson izenpean itxuraz arrunta dirudien bizimodua darama, bere teraupeutak preskribitutako pilula urdinak hartuz. Inor ez da, Trinity (Carrie-Anne Moss) ez beste, Neo ezagutzeko gai. Halere, Morfeok (Yahya Abdul-Mateen II) Neori pilula goria eskeini eta haren gogoa Matrizearen mundura berrirekiko da.

## Aktoreak

* Keanu Reeves: Neo
* Carrie-Anne Moss: Trinity
* Yahya Abdul-Mateen II: Morfeo
* Jada Pinkett Smith: Niobe
* Lambert Wilson: Merovingiarra
* Daniel Bernhardt: Johnson agentea
Gainera, Neil Patrick Harris, Jessica Henwick, Jonathan Groff, Toby Onwumere, Max Riemelt, Eréndira Ibarra, Priyanka Chopra, Andrew Caldwell, Brian J. Smith, Ian Pirie, Ellen Hollman eta Christina Ricci aktoreak oraindik zehaztu gabeko paperetan iragarriak izan dira.

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q80322391
* Multimedia: The Matrix Resurrections / Q80322391
# The Mauritanian

The Mauritanian 2021eko Kevin Macdonald eskoziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Guantanamoko espetxean dagoen atxilotu batek hamar urte baino gehiago daramatza han. Itxaropena galdua du atxilotuak, baina, bat-batean, aliatuak aurkituko ditu.

## Aktoreak

* Jodie Foster: Nancy Hollander
* Tahar Rahim: Mohamedou Ould Slahi
* Shailene Woodley: Teri Duncan
* Benedict Cumberbatch: Lt. Colonel Stuart Couch
* Zachary Levi: Neil Buckland
* Saamer Usmani: Arjun
* Corey Johnson: Bill Seidel
* Denis Menochet: Emmanuel
* David Fynn: Kent

## Erreferentziak

* ↑ «The Mauritanian» Berria 2021-04-24 CC BY-SA 4.0 lizentziapean.

## Kanpo estekak

* Datuak: Q83726435
# The Master of Petersburg

"The Master of Petersburg" John Maxwell Coetzee idazle hegoafrikarrak argitaratutako zazpigarren eleberria da, jatorriz ingelesez idatzitakoa.
Fiodor Dostojevski idazle errusiarra bera protagonista nagusia da.

## Kanpo estekak

* Datuak: Q2070594